Μη μας αποκλείσετε για δεύτερη χρονιά από τους πίνακες της ειδικής αγωγής

Natasa M.

Παραλήπτες: Κ. Νίκη Κεραμέως, Υπουργό Παιδείας Κ. Σοφία Ζαχαράκη, Υφυπουργό Παιδείας Δημιουργός ψηφίσματος:Παραλήπτες:

Με λύπη μας και μεγάλη αγωνία παρακολουθούμε τις εξελίξεις σχετικά με την προκήρυξη των διορισμών στην Ειδική Αγωγή. Έχουμε φτάσει στο τέλος του Ιουλίου και οι ζωές μας βρίσκονται για μια ακόμη χρονιά στον αέρα, καθώς και την περσινή χρονιά δε μας επετράπη να μπούμε στους πίνακες της ειδικής αγωγής αφού αποφοιτήσαμε το καλοκαιρι και οι αιτήσεις κατατέθηκαν νωρίτερα, τον Απρίλιο. Με αγανάκτηση είδαμε τα βασικά μας πτυχία και τα μεταπτυχιακά μας να υποβαθμίζονται και να προσλαμβάνονται άτομα από τον επικουρικό πίνακα και στην πορεία άτομα χωρίς καμία κατάρτιση από τους πίνακες γενικής αγωγής, καθώς τα άτομα του κυρίου πίνακα εξαντλήθηκαν. Είναι αδιανόητο να μείνουν χιλιάδες καταρτισμένοι άνθρωποι για δεύτερη χρονιά εκτός πινάκων τη στιγμή που υπάρχουν ανάγκες. Σας καλούμε λοιπόν να αφουγκραστείτε την αγωνία και την προσπάθεια χιλιάδων νέων ανθρώπων, οι οποίοι δε διεκδικούν παρά το αυτονόητο: ένταξη στους πίνακες επί ίσοις όροις με τους αποφοίτους των προηγούμενων ετών που ουδέποτε υπέστησαν αποκλεισμό και μάλιστα δίχρονο!